حافظ نعیم الرحمن

حافظ نعیم الرحمن (پیدائش 1970ء) ایک پاکستانی سیاستدان اور جماعت اسلامی ، کراچی کے امیر ہیں۔

سیاسی سفر 
انہوں نے این ای ڈی یونیورسٹی سے سول انجینئرنگ اور جامعہ کراچی سے اسلامی تاریخ میں ماسٹرز کی ڈگری حاصل  کی۔ نعیم الرحمن نے 1995ء میں اسلامی جمعیت طلبہ میں شمولیت اختیار کی۔ وہ دو  سال تک اسلامی جمعیت طلبہ کے ناظمِ اعلیٰ بھی رہے۔ 2000ء میں وہ جماعت اسلامی کے رکن بنے۔ انہوں نے اسسٹنٹ سیکرٹری ، جنرل سیکرٹری اور نائب امیر کراچی کے طور پر بھی خدمات انجام دیں۔  وہ 2013ء میں جماعت اسلامی کراچی کے امیر بنے۔نعیم الرحمٰن الخدمت کراچی کے صدر کی ذمہ داریاں نبھا رہے ہیں۔

کراچی کے حقوق کی جدوجہد 
حافظ نعیم ایک طویل عرصے سے کراچی کی سیاست کی توانا آواز ہیں، شہر کے مسائل اور عوام کے حقوق کے حصول کے لیے بیک وقت کے الیکٹرک، واٹر بورڈ، نادرا، سوئی سدرن گیس سمیت مختلف عوامی مسائل کے لیے دھرنوں، مظاہروں، حقوق کراچی مارچ کی صورت میں کراچی کے مظلوم عوام کا مقدمہ ایک تسلسل سے لڑ رہے ہیں۔ سندھ اسمبلی پر تاریخی کامیاب دھرنا ،کراچی کی مردم شماری ،بااختیار شہری حکومت کے قیام، گیس اور بجلی کی لوڈ شیڈنگ ،  پر حافظ نعیم الرحمن آواز اٹھاتے ہیں۔ کراچی کی بارشوں اور کورونا کے دنوں میں ان کی امدادی سرگرمیاں بھی قابل تعریف ہیں۔وہ کراچی کے بلدیاتی انتخابات 2023ء کے لیے جماعت اسلامی کے نامزد کردہ امیدوار برائے  مئیر ہیں۔جنہیں نظامتِ کراچی  کے لئے پسندیدہ ترین امیدوار قرار دیا جا رہا ہے۔

مزید دیکھئے 

 عزیز اللہ خان مروت

حوالہ جات 
 

این ای ڈی یونیورسٹی آف انجینئرنگ اینڈ ٹیکنالوجی کے فضلا
کراچی کی شخصیات
1970ء کی پیدائشیں
بقید حیات شخصیات
جماعت اسلامی پاکستان کے سیاست دان
ویکی ڈیٹا سے مطابقت رکھنے والی مختصر تفصیل